rlitschk/wikidir huggingface dataset:
De Warstoder Sietwenn (hoochdüütsch Warstader Sietwende) is en lütten Oort in de Gemeen Hemmoor (Samtgemeen Hemmoor) in’n Landkreis Cuxhoben, Neddersassen. De Oort höört polietsch al von öllers bi Warstood mit bi. De Warstoder Sietwenn liggt an de Oost. De Sietwenn billt de Grenz von Warstood na Basbeek. De Naveröörd sünd de Oostener Diekreeg in’n Noorden, Oosten in’n Oosten, Sethlerhemm un Basbeek in’n Süüdoosten, Warstood in’n Süüdwesten, Hemmoor in’n Westen un Swartenhütten, Hemm un Achthöbener Diek in’n Noordwesten. 1756 hett Johann Knixenbarg op de Warstoder Sietwenn Joachim Rückleben ümbrocht. Dorför is he an’n 11. März 1757 op de Warstoder Richtsteed ünner’t Sweert storven. Dat weer de letzte Person, de in Warstood de Doodsstraaf lieden müss. De Oort hett vör 1859 to dat Amt Bremervöör tohöört un denn von 1859 bet 1885 to dat Amt Oosten. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort is an’n 1. Juli 1968 as Deel von de Gemeen Warstood an de Gemeen Hemmoor kamen. De Warstoder Sietwenn is evangeelsch-luthersch präägt un höört to dat Kaspel von de Christus-Kark in Warstood. Bevör de Christus-Kark 1898 boot worrn is, hett de Oort to
Morphologie (von ooldgreeksch μορφη morfè, plattdüütsch Form, Utsehn) betekent Morphologie, in de Biologie un de Paläobiologie de Opbo von Organismen un ehre Organe, Morphologie, in de Spraakwetenschop de Struktur un dat Tohopenstellen vun Wöer ut lüttjere Eenheiten, Geomorphologie, in de Eerdwetenschoppen Geologie un Physische Geographie de Form vun de Landschop un de Prozesse, de dor en Rull bi speelt, Boddenmorphologie, in de Boddenkunne Form un Upbo vun den Bodden, Morphologie, in de Faststoffphysik Strukturen vun Materialien unner dat Mikroskop. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De bioloogsche Morphologie befaat sik mit den utwennigen Upbo un de Form vun Organismen (Formlehr) un ehre Organe (Organlehr) un versocht, de grote Masse vun Formen un ehr verscheden Utsehn torüch to föhren up en Boplaan, de vun de Evolutschoon her to düden is. Allgemeen warrt seggt, dat Johann Wolfgang von Goethe (1749-1832) de Eerste ween is, de den Begreep Morphologie bruukt hett. He weer dor vun overtüügt, datt achter den groten Verscheel vun all Blötenplanten en Boplaan steken dö, de for all Planten gellen dö un up den siene Grundlaag allens tostanne kamen weer, wat to siene Tied to finnen weer. In sien Book De Metamorphose der Pflanzen meent he, datt düsse Boplaan us in Stand sett, Form un Utsehn vun Planten, de noch nich entdeckt weern, vörher to seggen. En wichtig Thema in de Biologie is de Tosamenhang twuschen Form un Funktschoon. De utwennige Upbo un de Form vun en Organismus staht unner Infloot vun de Gene un vun de Umwelt. De Phänotyp is dat, wat wi seht. He is de Folg vun den Infloot vun Genotyp un Umwelt.
Dat Good Abbenseet (hoochdüütsch Gut Abbenseth) weer en Eddelgood in dat Dörp Abbenseet (vondaag Gemeen Hollnseth (Samtgemeen Loomst) in’n Landkreis Cuxhoben, Neddersassen). Dat Good Abbenseet hett de Familie von Marschalck tohöört. Dat de Familie Besitt in Abbenseet harr, lett sik al för dat 16. Johrhunnert nawiesen. De eerste Nawies, dat dat Good bestahn hett un dat de Marschalckens dat Good bewahnt hebbt, is von 1668. Dormaals hett Detlef von Marschalck op Good Abbenseet wahnt. Villicht weer he ok de eerste, de en Meierhoff in en Good ümwannelt hett. Detlef is later in Konkurs gahn. Bi de Gemeenheitsdelung in Abbenseet 1807 hett dat Good 285 Morgen Land ut de Gemeenheit kregen. Üm 1880 rüm harr dat Good 93,07 Hektar Land in Abbeseet un 1,25 Hektar in Alfs. 1874 is dat Good Arvstammgood von de Familie von Marschalck worrn. As Engelbert von Marschalck dat Good 1911 verköpen wull, dröff he dat dorüm nich. De Ridderschop hett em dat verbaden. Dorüm hett Engelbert de Gebüüd denn op Afbrook verköfft. Dat Wahnhuus het 760 Mark inbrocht, de Schüün 135 Mark un de Swienskaven 42 Mark. Ok de Bööm op’n Hoff sünd op’n Stamm sett worrn un hebbt 234,50 Mark inbrocht. Engelbert hett denn dat
Övelgünn (hoochdüütsch Ovelgönne) is en lütten Oort in de Gemeen Bremervöör in’n Landkreis Rodenborg, Neddersassen. De Oort höört polietsch al von öllers bi Heesdörp mit bi. De Naveröörd sünd Heesdörp in’n Noorden, Sprakel un Hemelingbossel in’n Noordoosten, Byhusen un Malst in’n Süüdoosten, Plönjeshusen in’n Süden, Bevern in’n Süüdwesten un Bremervöör in’n Noordwesten. In de Franzosentied von 1810 bet 1814 hett de Oort to de Mairie Sürsen in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Bremervöör in dat Amt Bremervöör tohöört. Na 1885 weer dat in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg. De Oort is an’n 1. März 1974 as Deel von de Gemeen Heesdörp mit de Gemeenreform in Neddersassen an de Gemeen Bremervöör kamen. Övelgünn is evangeelsch-luthersch präägt un höört to dat Kaspel von de Hillig-Krüüz-Kark in Bevern. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. Dör Övelgünn löppt de Kreisstraat 107, de in’n Süüdwesten na Bevern an
De Iseler (hoochdüütsch Iseler) weer en lütten Oort, de ganz fröher bi Abbenseet bihöört hett un later to Isheim. Dat liggt vondaag in de Gemeen Bremervöör in’n Landkreis Rodenborg, Neddersassen. De Iselerbarg is en 3,5 Meter hogen Sandbarg, de in dat Moorrebeed twüschen Meh un Oost liggt. De Naveröörd sünd Isheim in’n Noordoosten, Neendamm in’n Süüdoosten, Mehdörp in’n Süüdwesten un Abbenseet in’n Noordwesten. De Hüüs an’n Iseler sünd as Moorabo anleggt worrn, in de Tied üm 1780 as ok de Moorkolonie Isheim anleggt worrn is, un hebbt fröher to Abbenseet höört. Eerst in de Midd von dat 19. Johrhunnert is de Iseler an de Gemeen Isheim kamen. De Oort hett vör 1885 to de Vaagdie Bremervöör in dat Amt Bremervöör tohöört. Na 1885 weer dat in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg. De Oort is an’n 1. März 1974 as Deel von de Gemeen Isheim mit de Gemeenreform in Neddersassen an de Gemeen Bremervöör kamen. De Iseler is evangeelsch-luthersch präägt un höört to dat Kaspel von de Findörp-Kark in Isheim. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist
De Walkmöhl (hoochdüütsch Walkmühle) weer en Möhl an’n Pulvermöhlenbeek bi Heesdörp. Dat Rebeed liggt vondaag in de Gemeen Bremervöör in’n Landkreis Rodenborg, Neddersassen. Op halven Weg twüschen Heesdörp un hüdigen Oost-Swing-Kanaal is üm 1550 rüm von de Bremer Arzbischöp en Watermöhl boot worrn, de as Pulvermöhl bruukt worrn is. De Möhl leeg en Stück wieder in’n Süden as dat hüdige Gelänn, in de Neegd von’n Bahnhoff Heesdörp un dat Bundswehrdepot. Von disse Möhl hett ok de Pulvermöhlenbeek sien hüdigen Naam kregen. Disse Möhl is 1570 in de Luft flagen. Dat hett denn bet na’n Dörtigjohrigen Krieg duurt bet de Möhl von Franss Abbenseth an’n hüdigen Standoort wedder opboot worrn is. In dat 18. Johrhunnert is ut de Pulvermöhl en Walkmöhl worrn, de as Arvtinsenmöhl gellen dee. Üm 1780 weer Franz Abbenseth de Möller. He weer verheiraadt mit Juliane Sophie Plate, de na sien Dood Johann Hinrich Pratje freet hett. Juliane Sophie Plate hett later de Möhl an den vörherigen Pächter Gerd Stelling verköfft. De Familie Stelling hett de Möhl denn bet 1851 hatt. 1851 hett denn Georg Landrock de Möhl köfft. Landrock hett 1856 de Genehmigung kregen, en Göttmöhl intoboon un 1890 hebbt se de Möhl kumplett to en Koornmöhl
Heinrich Hieronymus Biedenweg (* 8. August 1811 in Ness; † 12. Februar 1880 in Stood) weer en düütschen Jurist un Politiker. Biedenweg is 1811 as Söhn von Johann Friedrich Gottlieb Wilhelm Biedenweg (26. Oktober 1786–2. Dezember 1822) in Ness boren. Carl August Bernhard Biedenweg weer sien Unkel un Johann Peter Friedrich Biedenweg sien Broder. De „Marschendichter“ Hermann Allmers weer sien Vetter. He hett von 1832 bet 1834 Juristeree an de Universität Göttingen studeert un weer dor Maat von dat Corps Bremensia. 1839 is he Avkaat un denn Kanzlieprokurater bi de Justizkanzlie Stood worrn. Toletzt weer he Obergerichtsavkaat un Notar an dat Obergericht Stood. Bi de Wahl 1867 to dat Prüüßsche Aforntenhuus weer he Kannedaat in’n Wahlkreis Hannover 31 (Stoder Geestkreis) un hett den Wahlkreis mit 60,8 % von de Stimmen wunnen. He weer denn von 1867 bet 1870 Afornten för de Natschonalliberale Partei. Bi de Wahl 1870 weer he Kannedaat in’n Wahlkreis Hannover 36 (Rodenborg, Zeven), kunn sik mit 49,6 % von de Stimmen aver nich gegen Rudolf Kropp dörsetten. Bi de Wahl 1873 weer he glieks in twee Wahlkreise Kannedaat. In’n Wahlkreis Hannover 33 (Leh, Dorum, Hagen) hett he 10,2 % von de Stimmen kregen un Anton Johann Julius
Dat Good Kuhla (hoochdüütsch Gut Kuhla) is en Eddelgood in dat Dörp Kuhla in de Gemeen Himmelpoorten (Samtgemeen Olendörp-Himmelpoorten) in’n Landkreis Stood, Neddersassen. Sied 1280 gifft dat in dat Dörp Kuhla en Riddergood in’n Besitt von de Ridders von de Kuhla. Lüder von Sürsen harr do dat Good övernahmen un hett den Naam von de Kuhla annahmen. 1702 is Hermann Christoph von der Kuhla ahn Söhns doodbleven. 1709 is dorüm dat Good an Joachim von Klinggreve verköfft worrn un 1727 an Johann Christian von Schlütter, de Anna Sabina von Klinggreve freet harr. Johann Christian sien Oorenkel Konrad Christoph hett dat Good denn an Johann Friedrich Gottlieb Wilhelm Biedenweg verköfft, de al 1822 doodbleven is. Siene Weetfro Catrine (borene Wohlers) hett dat Good 1828 an Otto Christian von Gruben verköfft. Otto Christian sien Söhn Otto Christoph von Gruben weer dat, de 1850 dat hüdige Goodshuus boot hett. 1907 hett Otto von Gruben III. von Hermann Krull tosätzlich noch dat Good Sunn köfft. De Familie von Gruben höört dat Good ok nu noch to. Von Grubens bedrievt vondaag Bueree. Blangen Koorn un Rappsaad warrt siet 1991 vör allen ok Spoors un Wiehnachtsbööm anboot. Dat Good is aktuell üm un bi 220 Hektar
Vredestein Banden B.V. is en nedderlannsch Reifenhersteller mit Sitz in Eanske, Nedderlannen. De Vredestein-Grupp wurr 2005 vun den russischen Reifenhersteller Amtel övernommen. In’ Sömmer 2009 hett sück Vredestein ut den in Insolvenz geraden Amtel-Konzern lööst un wurr kört dornah vun den indischen Reifenhersteller Apollo övernommen. 2008 hemm för de Firma 1.500 Lüüd arbeit un de Umsatz bedroog 225 Mio. Euro. As rein Gummiartikel- un Fohrradreifenproduzent 1909 grünnd, produzeert dat Ünnernehmen hüüd neben Fohrrad-, PKW-, Landwertschaps- un Industriereifen siet Juli 2006 ok Reifen för Motorroller. Af de 1950er Johren stell de Firma verscheeden Gummiprodukte her: Afsätze för Schoo, Tennisbälle, Bodenbelääg, Matratzen, Steefels un Binnenbälle för Footbälle.. Vredestein stellt etwa söss Millionen Autoreifen pro Johr her. Produktschonsstandöörd sünd Enschede, Kirow un Woronesch. En anner Standbeen is de Beraden in den Beriek Reifen. To Vredestein hörrt de Marke Maloya, deren Reifen in dat Wark in Enschede produzeert wurrn. Offizielle Webpräsenz vun Vredestein Düütschland http://www.paul-lange.de/markenteaser/vredestein/vredestein-markenseite/vredestein-markenseite.php
De Dööshoff (hoochdüütsch Dösehof) is en Hoff in de Gemeen Stood in’n Landkreis Stood, Neddersassen. De Hoff höört polietsch al von öllers bi Schölisch mit bi. De Dööshoff liggt in de Masch von de Elv in Keden. De Naveröörd sünd Götzdörp in’n Noorden, Snee in’n Oosten, Hörn in’n Süüdoosten, Schölisch un Stood in’n Süden, de Hogenwedel in’n Süüdwesten un Stodermoor un de Hoff Hasenwinkel in’n Noordwesten. De Oort hett vör 1852 to de Vaagdie Schölisch in dat Amt Wischhoben tohöört un is bi de Verwaltungs- un Justizreform an’n 1. Oktober 1852 in dat Königriek Hannover dör Verordnung von’n 28. September 1852 an dat Amt Stood kamen. In dat Amt Stood weer de Oort von 1852 bet 1859 un denn von 1859 bet 1885 in dat Amt Himmelpoorten. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. De Oort is an’n 1. Juli 1972 as Deel von de Gemeen Schölisch mit de Gemeenreform in Neddersassen an de Gemeen Stood kamen. De Dööshoff is evangeelsch-luthersch präägt un höört to dat Kaspel von de Cosmae-Kark in Stood. Fröher hett de Oort to de Wilhadi-Kark in Stood tohöört. För de Kathoolschen is de Hillig-Geist-Kark in Stood
Neekuhla (hoochdüütsch Neukuhla) is en lütten Oort in de Gemeen Himmelpoorten (Samtgemeen Olendörp-Himmelpoorten) in’n Landkreis Stood, Neddersassen. Neekuhla liggt op’n Rand von de Geest op dat linke Över von’n Hosterbeek, hen na de Maschen von Hosterbeek un Oost. De Naveröörd sünd Bredenwisch in’n Noorden, Himmelpoorten in’n Noordoosten, Kuhla in’n Süden, Olendörp in’n Süüdwesten, Bossel in’n Westen un Burweg in’n Noordwesten. Neekuhla is in dat 19. Johrhunnert as Afbo von Kuhla ut anleggt worrn. De Oort hett vör 1885 to dat Amt Himmelpoorten tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. De Oort is an’n 1. Juli 1972 as Deel von de Gemeen Kuhla mit de Gemeenreform in Neddersassen an de Gemeen Himmelpoorten kamen. Neekuhla is evangeelsch-luthersch präägt un höört to dat Kaspel Olendörp. För de Kathoolschen is de Hillig-Geist-Kark in Stood tostännig. In’n Süüdwesten von Neekuhla is en Gewarfrebeed anleggt worrn. Dör Neekuhla löppt de Bundsstraat 73, de in’n Noordwesten över Heckthusen un Basbeek/Warstood/Hemmoor na Oterndörp un Cuxhoben geiht un in’n Süüdosten över Düünbeudel na Stood, Buxthu un Horborg. Von de B 73 geiht na Süüdwesten de Landsstraat 114 af, de över Olendörp un Esdörp in Öölm an de B
De Hasenwinkel (hoochdüütsch Hasenwinkel) is en Hoff in de Gemeen Stood in’n Landkreis Stood, Neddersassen. De Hoff höört polietsch al von öllers bi Schölisch mit bi. De Hasenwinkel liggt in de Masch von de Elv in Keden. Dat Water ut dat Rebeed flütt över’n Hörn-Götzdörper Kanaal af. De Naveröörd sünd Fleet un Depenbeek in’n Noorden, Bützfleet in’n Noordoosten, Götzdörp un Schölisch in’n Süüdoosten, Bockhorst, Villah un Stodermoor in’n Süüdwesten un Bützfletermoor in’n Noordwesten. De Oort hett vör 1852 to de Vaagdie Schölisch in dat Amt Wischhoben tohöört un denn von 1852 bet 1885 to dat Amt Himmelpoorten. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. De Oort is an’n 1. Juli 1972 as Deel von de Gemeen Schölisch mit de Gemeenreform in Neddersassen an de Gemeen Stood kamen. De Hasenwinkel is evangeelsch-luthersch präägt un höört to dat Kaspel von de Cosmae-Kark in Stood. Fröher hett de Oort to de Wilhadi-Kark in Stood tohöört. För de Kathoolschen is de Hillig-Geist-Kark in Stood tostännig. De Hasenwinkel liggt an en Blangenstraat von de Kreisstraat 31, de in’n Oosten na Götzdörp un an de Landsstraat 111 ran geiht un in’n Süden över Schölisch na de
Hogenoher Forth (hoochdüütsch Hagenaher Furth) is en lütten Oort in de Gemeen Freenbeek (Samtgemeen Freenbeek) in’n Landkreis Stood, Neddersassen. De Oort höört polietsch al von öllers bi Swing mit bi. Hogenoher Forth liggt op de Oostsied von’n Swing-Hogenoher Grenzgraven. De Naveröörd sünd Heinbockel in’n Noorden, Wittenmoor, Swingerboom un Swing in’n Noordoosten, Freenbeek in’n Süüdoosten, Mulsen in’n Süüdwesten, Willah un Willahermoor in’n Westen un Hogenoh in’n Noordwesten. Hogenoher Forth is in dat 19. Johrhunnert as Afbo von Swing ut anleggt worrn. De Oort hett vör 1784 to dat Amt Harsfeld tohöört, von 1784 bet 1850 to dat Gericht Swing un denn von 1850 bet 1859 to dat Amt Stood-Gothenborg. Von 1859 bet 1885 weer dat in dat Amt Himmelpoorten un na 1885 in’n Kreis Stood. 1932 is dat Deel von’n ne’en, grötteren Kreis Stood worrn. De Oort is an’n 1. Juli 1972 as Deel von de Gemeen Swing mit de Gemeenreform in Neddersassen an de Gemeen Freenbeek kamen. Hogenoher Forth is evangeelsch-luthersch präägt un höört to dat Kaspel von de Petrus-Kark in Mulsen. Dör Hogenoher Forth löppt de Bundsstraat 74, de in’n Noordoosten na Stood an de B 73 ran geiht un in’n Süüdwesten över Öölm na Bremervöör un is dor
En Poggenstohl ( int Oostwestfäälsch auk Pobbenstohl oder Höpperstohl) is dat Fruchtlief vun en Swamm. Poggenstöhle maakt man bloß en lüttjen Deel vun den Swamm ut. De gröttere Deel befinnt sik unner de Eer in Form vun Swammfadens (Hyphen) un billt dor dat fiene Gewev vun dat Myzel. De Twieg vun de Biologie, de sik mit Poggenstöhle un Swämme befaten deit, heet Mykologie. Datt Poggenstöhle so gau wasst, un ok ehre afsunnerlichen Formen un Farven weert na en olen Höhnergloven an Töveree toschreven. So sünd Poggenstöhle ok bekannt as Düvelskees, Hexenkrink, Düvelsei un Satansswamm. In China gifft dat in de traditschonelle Medizin den Poggenstohl Shiiatse. Bakkum, AnnekeEetbare Paddenstoelen. Spectrum Eten+Drinken (Bijlage Menu nummer 3)
Dit Woort hett noch annere Bedüden: kiek dorför ünner Swammdeerter. Disse Artikel is man blots en Stubben. Du kannst Wikipedia helpen un em verbetern. Swämme (lat. Fungi) sünd Leevwesen, de to de Eukaryoten tohören doot. In ehre Zellen gifft dat Mitochondern un en Zellskelett. In de klassische bioloogsche Systematik staht se as en egen Riek blangen de Deerter (Metazoa) un de Planten (Plantae). Fröher sünd se in de wetenschoppliche Biologie as Planten ankeken wurrn. Mank de Swämme gifft dat Mehrzellers, as Schimmels un Stännerswämme man ok Eenzellers, as de Gesten. Ehre Fruchtliever heet Poggenstöhle. Swämme vermehrt sik geslechtlich un ungeslechtlich dör Sporen, man ok vegetativ dör dat Wassen vun de Swammfadens in de Myzelien, oder wenn se mit de Wuddeln vun annere Planten (in en Symbiose) tohopen gaht. Man weet hüdigendags vun bi 100.000 Aarden, man dat warrt annahmen, datt dat ok 1.000.000 Aarden geven kann. 2011 is taxeert wurrn, dat kunn ok bi 5 Mio. Aarden vun Swämme geven. Sliemschimmels (Myxomycota) weert hüdigendags nich mehr as Swämme ankeken. De Wetenschop vun de Swämme heet Mykologie.
Dat Good Swing (hoochdüütsch Gut Schwinge) is en Eddelgood in Swing in de Gemeen Freenbeek (Samtgemeen Freenbeek) in’n Landkreis Stood, Neddersassen. In de Swedentied hett 1652 de sweedsche Arvkämmerer un Präsident von de Hartogdömer Bremen un Veern, Alexander Erskein, dat Good kregen. He hett do ok dat Slott boot. Later is dat Good in’n Besitt von’n Riddmeester Hartwig Christophorus von Bülow övergahn, de Lucia Elisabeth von Erskein freet harr. 1736 keem dat Good för 10.666 Rieksdaler in’n Besitt von Heinrich von der Decken ut de Familie von der Decken. 1784 hett dat Amt Harsfeld de Gerichtsborkeit över Swing an de Herrn von dat Good Swing aftreden. Dormit is dat Gericht Swing begrünnt worrn. Dat Gericht hett bet 1850 bestahn, as dat Amt Stood-Gothenborg de Gerichtsborkeit övernahmen hett. Bet in dat 19. Johrhunnert hett noch dat barocke Erskeinsche Slott stahn. Denn is en neet Goodshuus in’n klassizistischen Stil ut Tegelsteen mit tweeunhalv Etaaschen boot worrn. To dat Good höört vondaag 100 Hektar Holt un 100 Hektar Wischen un Ackerland, de verpacht sünd. –1656: Alexander Erskein –1687: Alexander von Erskein –1692: Hartwig Christopher von Bülow Lud. von Bülow 1736–: Heinrich von der Decken –1794: Carl Heinrich von der Decken 1794–: Hedwig Elise
Dat Myzel (neelatiensch mycelium vun ooldgr. μύκης mýkēs „Swamm“ un ήλος hḗlos „Nagel“) oder Mycel, Plural Myzelien un Mycelien is dat fiene Geweev ut all Swammfadens vun en Swamm oder Bakterium. In de Umgangsspraak weert de Swämme Poggenstöhle nömmt. Man en Poggenstohl is bloß dat Fruchtlief vun en Swamm, dat ut'n Unnergrund rutkieken deit. De Swamm an sik is avers dat fiene, meist unsichtbore Geweev ut Swammfadens unner de Eer oder, bi Boomswämme, in’t Holt. Swammmyzele könnt bit hen to mehr as een Quadratkilometer groot weern un bannig oold weern, as bi de Honnigswämme. Unner dykarioten Myzel verstaht wi en Myzel, datt in jede Zell twee Karns mit verscheden Genom driggt, en Plus-Karn un en Minus-Karn. Dat kummt tostanne, wenn twee monokariote Myzele (mit je een Karn) tohopenkaamt, en Plus-Myzel vun’n Plus-Paarungstyp un en Minus-Myzel vun'n Minus-Paarungstyp, de beide ut monokaryote Sporen utkiemt. Bi Stännerswämme weert faken Snallen billt, wenn de dikaryotn Zellen in de Myzelen sik deelt (Mitose). Blangen Swämm gifft dat ok Bakterien, de Myzelen billt, as de Streptomyceten. Myzel. Mehr Biller, Videos oder Audiodateien to’t Thema gifft dat bi Wikimedia Commons.
Villah (hoochdüütsch Villah) is en lütten Oort in de Gemeen Hammoh in’n Landkreis Stood, Neddersassen. Villah liggt an’n Süüdrand von dat Kedener Moor op en lüttje Geestinsel hen na de Stoder Geest. Dat Water ut dat Rebeed flütt över de Haschenfleter Wettern af. De Naveröörd sünd Ritschermoor un Aßlermoor in’n Noorden, Bützfletermoor un Stodermoor in’n Noordoosten, Schölisch, Bockhorst, Hogenwedel un Hahl in’n Süüdoosten, Steernbarg un Haddörp in’n Süden, Middelsdörp in’n Süüdwesten, Hammoh in’n Westen un Groot-Steernbarg in’n Noordwesten. In de Franzosentied von 1810 bet 1814 hett de Oort to de Mairie Stood in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to dat Amt Stood-Gothenborg tohöört un denn von 1859 bet 1885 to dat Amt Himmelpoorten. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. In de Midd von dat 19. Johrhunnert is ut de Hööv Hahl, Steernbarg, Villah un Bockhorst de Gemeen Eenstellige Hööv billt worrn. De hett bet to’n 1. Oktober 1938 bestahn. An den Dag is Villah in de Gemeen Groot-Steernbarg wesselt un Hahl, Steernbarg un
Swammfaden oder Hyphe is de Naam vun de langen Fadens vun de Swämme, de mit ehre Twiege dat fiene Geweev vun dat Myzel billen doot. Swammfadens sünd ok de Grundlaag vun wat vigelienschere Strukturen, as Poggenstöhle un annere Aarden vun Sporendrägers. En Swammfaden besteiht ut en rohrförmige Wand, meist ut Chitin. Se stöhnt un schuult de Zellen, de dor in liggen doot. Bi de meisten Swämme weert de Zellen in de Swammfadens ut'nanner hollen dör interne Wänn, de Septum nömmt weert. Bi en Reeg vun Swämme, de as Parasiten leven doot, is en Deel vun de Swammfadens ummuddelt in Suugorgane. Se weert Haustorien nömmt. Düsse Organe weert bruukt, um in den Weert in to dringen un em Nehrstoffe weg to nehmen. So en Aart afännerte Swammfadens gifft dat ok bi symbiotische Swämme. Hier dringt de ummuddelten Swammfadens in den Wuddelapperaat vun Planten in un billt en Schimmelwuddel (Mycorrhiza). Dor hölpt se de Plant mit bi dat Upnehmen vun Nehrstoffe un Water, as bi de Bickbeeren (Vaccinium myrtillus). Bovendem kann de Plant nich so slank krank weern. Swammfadens. Mehr Biller, Videos oder Audiodateien to’t Thema gifft dat bi Wikimedia Commons.
Steernbarg (hoochdüütsch Sternberg) is en lütten Oort in de Gemeen Stood in’n Landkreis Stood, Neddersassen. Steernbarg liggt an’n Süüdrand von dat Kedener Moor hen na de Stoder Geest. Dat Water ut dat Rebeed flütt över de Haschenfleter Wettern af. De Naveröörd sünd Stodermoor, Bockhorst un Schölisch in’n Noordoosten, Hogenwedel in’n Oosten, Hahl in’n Süden, Haddörp in’n Süüdwesten, Middelsdörp in’n Westen un Hammoh, Groot-Steernbarg un Villah in’n Noordwesten. In de Franzosentied von 1810 bet 1814 hett de Oort to de Mairie Stood in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to dat Amt Stood-Gothenborg tohöört un denn von 1859 bet 1885 to dat Amt Himmelpoorten. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. In de Midd von dat 19. Johrhunnert is ut de Hööv Hahl, Steernbarg, Villah un Bockhorst de Gemeen Eenstellige Hööv billt worrn. De hett bet to’n 1. Oktober 1938 bestahn. An den Dag is Villah in de Gemeen Groot-Steernbarg wesselt un Hahl, Steernbarg un Bockhorst sünd Deel von de Gemeen Stood worrn. Steernbarg is evangeelsch-luthersch